február 14.

nagyböjt I. csütörtök hajnali szolgálatán

***A pap a szentélyt csendben megtömjénezi, majd a királyi ajtó előtt énekli:***

Dicsőség a szent, egyvalóságú, elevenítő és feloszthatatlan Három­ságnak, mindig, most és mindenkor és örökkön-örökké. Ámen.

***Hexapszalmosz, nagy ekténia, utána „Isten az Úr…” helyett „Alleluja”, majd pedig:***

***Tropárok, 3. hang***

EGYLÉNYEGŰ ÉS OSZTAT**LAN** Szentháromság, \* három személyű és örök léte**zé**sű Egység, \* az angyali dicséneket zengjük néked, **mint** Istennek: \* Szent, Szent, Szent **vagy**, Istenünk, \*’ apostolaidnak közbenjárása által üdvözíts **en**gem, Uram!

Dicsőség…

A KEZDET **NÉL**KÜLI ATYÁT, \* a vele együtt kezdet **nél**küli Fiút \* és az együttesen örökké léte**ző** Szentlelket \* mint egy Istent kerubok módjára **di**csőítsük: \* Szent, szent, szent **vagy**, Istenünk \*’ összes szentjeidnek imái által ir**gal**mazz nekünk!

***Most és…***

VÁRATLANUL JÖN EL **majd** a Bíró, \* s föltárulnak akkor mind**nyá**junk tettei. \* Azért éjnek idején remeg**ve** kiáltsuk: \* Szent, szent, szent **vagy**, Istenünk, \*’ az Istenszülő imái által ir**gal**mazz nekünk!

Az 1. zsoltárcsoport (6. kathizma: 37-45. zsoltár) után kathizmálion, 3. hang

AZ IGAZSÁG ISTENI IHLETÉSŰ **hír**nökei, \* és az egyháznak taní**tó**i lettetek, \* apostolok és **szem**tanúk, \* a bálványimádás tévelygését **le**győztétek, \* s a Szentháromságot világosan **hir**dettétek. \* Esedezzetek hozzá szüntele**nül**, boldogok, \*’ hogy nekünk is megadja **nagy** kegyelmét!

**Elővers:** Az egész földre elhatott az **ő** szózatuk, \* és a földkerekség határai**ra** igéjük.

JERTEK, MAGASZTALJUK az apostolo**kat** mindnyájan, \* mert a bálványimádás tévelygését **meg**szüntették, \* az embereket az isteni világosság**ra** vezették, \* s a Szentháromság dicsőítésére meg**ta**nították. \* Azért ma mindnyájan buzgón tisz**tel**ve őket \*’ dicsőítsük Krisztus **Is**tenünket!

Dicsőség… most és… Theotokion: 3. hang. Minta: *A te szüzességed*…

MINT MEGMŰVELET**LEN** SZŐLŐFÖLD, \* a leggyönyörűbb szőlőfürtöt termet**ted**, Istenszülő, \* mert belőle fakadt számunkra az üdvösség bora, \*\* mely megvidá**mít** mindnyájunkat. \* Azért, mint minden **jó**nak forrását, \* boldognak hir**de**tünk téged, \* és az angyallal állandóan hangoztatjuk neked: \*’ Üdvözlégy **ma**laszttalteljes!

***A 2. zsoltárcsoport (7. kathizma: 46-54. zsoltár) után kathizmálion, 2. hang***

ISTEN IGÉJE, ki a**ta**nítványokat \* igéd hirdetésére csillagokként adtad a **föld**kerekségnek, \* világosítsd meg az erények fé**nyé**vel szívünket, \* és tisztítsd meg azt a böj**tö**léssel! \* Adj bűnbánatot szolgáidnak **a** megtérésre, \*’ hogy dicsőítsünk téged, egyetlen tö**ké**letes jóság!

***Dicsőség… Ugyanaz.***

***Most és..***

ISTENSZÜLŐ, **ne** vess meg engem! \* A te pártfogásodért **kö**nyörgök, \* benned bí**zik** az én lelkem, \*’ **kö**nyörülj rajtam!

***A 3. zsoltárcsoport (8. kathizma: 55-63. zsoltár) után kathizmálion. 5. hang***

TIZENKÉT APOSTOL, arra ké**rünk** titeket: \* Járjatok köz**ben** érettünk, \* hogy a legtün**dök**lőbb erényt, \* a mennynek lakóivá tevő ön**meg**tagadást \* békességben gya**ko**rolhassuk, \* és így az üdvösség gyümöl**csét** elnyerjük, \* mert ti vagytok az emberek valódi e**rős**ségei \*’ és a mi lelkünk me**ne**dékei!

***Dicsőség… Ugyanaz.***

***Most és…***

MINDEN DICSHIMNUSZRA MÉLTÓ **Is**tenszülő, \* ki még a keruboknál is szentebb, s az égnél is ma**gasz**tosabb vagy! \* Mi bűnösök igazán meg**vall**juk neked, \* hogy nálad van **me**nedékünk, \* a kísértések között te vagy a **mi** oltalmunk, \* azért soha ne hagyd abba könyörgése**det** érettünk, \*’ lelkünknek védőbástyája és ol**ta**lomhelye!

***50. zsoltár.***

KÁNON:

#### III. ÓDA. 5. hang. Irmosz: *Üdvgondozásodnak művei, Uram…*

Apostolok, az igazság napjának fényes fáklyái, világosítsátok meg az egész földi világot és oszlassátok el a csábítás homályát!

Apostolok, Üdvözítőnk Lélektől pengetett földi hangszerei, zengjétek csak szívhezszóló mondanivalótokat, és térítsétek vele Istenhez a világot!

Fordítsuk el érdeklődésünket a földiek felől, s térjünk vissza gondolatvilágunkkal az égiek felé! Szemléljük az elérhetetlen Jóságot, hogy mi is jókká változhassunk!

Dicsőség…

Dicsőítsük az egy lényegben élő Háromságot, s magasztaljuk az egyetlen Úristent: a születés nélküli Atyát, a tőle született Fiút és az élő Lelket!

***Most és…* Theotokion:**

A Szűz méhében fogant, Uram, és megszült téged, Emmanuel; kivonultál ugyanis néped megmentésére, hogy üdvözítsd fölkentjeidet, Emberszerető.

Dicsőség neked Istenünk, dicsőség néked!

Istenünk tizenkét tiszteletre méltó apostola, kérünk titeket, járjatok közben érettünk Krisztusnál, hogy a negyven napos pályafutást kitartóan végezhessük!

**Irmosz:**

ÜDVGONDOZÁSODNAK MŰVEI, Uram, \* megdöbbentették Habakuk prófétát, \* hogy eljöttél néped megváltására, \* és megérkeztél, \* hogy üdvözítsd fölkentjeidet.

#### *Kathizma:*

8. hang

A tévelygés szolgaságából **meg**szabadultál, \* az Istenben **sza**baddá lettél, \* mint a kegyelemben az ő **ne**mes szolgája. \* Pál bilincse**i**ből részt kaptál, \* Krisztusért igazságtalanul halálba küld**tek**, szent apostol! \* Szabályszerű vértanúság árán **mél**tóvá lettél \* a mennyei világosságra, O**ne**zimosz főpap! \* Azért **így** kiáltunk hozzád: \* Esedezzél **Krisz**tus Istenhez, \* hogy adjon bűnbocsá**na**tot azoknak, \*’ akik buzgón megünneplik a te **szent** emlékedet!

Dicsőség... most és...

Téged, egyetlen Szűz az **as**szonyok között, \* ki testileg megszülted **mag** nélkül Istent, \* minden emberi nemzedék, té**ged** magasztalunk, \* mert benned vett lakhelyet az **is**tenség tüze, \* és a Teremtőt és Urat csecse**mő**ként tápláltad. \* Azért mi, az angyali és **az** emberi nem, \* méltóképpen dicsőítjük a te legszen**tebb** szülésedet, \* és kiáltjuk **né**ked összhangban: \* Esedezzél **Krisz**tus Istenhez, \* hogy adjon bűnbocsá**na**tot azoknak, \*’ akik méltó módon magasztalják a te dicsősége**det**, Szeplőtelen.

#### VIII. ÓDA. *A te jámbor ifjaid, Krisztus…*

A Lélek harsonáit, Krisztus tanítványait magasztalva hangoztassuk: Áldjátok az Urat, az Úrnak művei!

Krisztus tanítványait, a világba küldött követeit, a tévelygés megszüntetőit magasztalva hangoztassuk: Áldjátok az Urat, az Úrnak művei!

Áldjuk az Atyát, a Fiút és a Szentlelket…

Magasztaljuk az Atyában, a Fiúban és a Szentlélekben a Szentháromságot, és zengjük: Áldjátok az Urat, az Úrnak művei!

***Most és*… Theotokion:**

A te kimondhatatlan szülésedet, ó Tisztaságos, mi emberek, mindnyájan magasztaljuk, s vallásos áhítattal hangoztatjuk: Áldjátok az Urat, az Úrnak művei!

Dicsőség neked, Istenünk, dicsőség néked!

Könyörögjetek, szent apostolok, hogy az engesztelésnek ezeket a napjait békességben tölthessük, és szüntelenül áldhassuk és magasztalhassuk az Urat!

Dicsérjük, áldjuk, imádjuk…

Irmosz:

A TE JÁMBOR IFJAID, Krisztus, \* a kemencében magasztaltak téged, \* ezeket mondván: \* Áldjátok az Úrnak művei az Urat!

#### ***Az Istenszülő magasztaló éneke.***

#### IX. ÓDA. *Magasztaljuk, Krisztus…*

A próféták jövendöléseihez híven az apostolok az Üdvözítő forrásaiból merítették a halhatatlanság vizét, s akik az élet tanaira szomjaztak, azokat mindig megitatják.

Apostolok, kiket a mennyei király fővezérséggel tüntetett ki, ti az ő uralma alá helyeztétek az egész világot, hogy mindenhol egyedül őt tiszteljék, imádják és Istenként dicsőítsék.

Dicsőség…

Szentháromság, mindent létrehozó és mindenható, oszthatatlan egység, Atya, Fiú és Szentlélek; Te vagy az én Istenem, Uram és világosságom, s téged dicsőítve imádlak.

***Most* *és…* Theotokion:**

Nemzedékről nemzedékre boldognak hirdetünk téged, tisztaságos Szűz Anya, mert kifejezhetetlen módon megszülted az Üdvözítőt és Alkotót, és a világnak kiengesztelődést szereztél.

Dicsőség neked, Istenünk, dicsőség néked!

Apostolok kara! Segítsd magasztalóidat, és méltasd őket arra, hogy a világosságot árasztó böjt minden napját töredelmes szívvel tölthessék el!

**Irmosz:**

MAGASZTALJUK, KRISZTUS, \* a te tisztaságos, szeplőtelen Anyádat, \* mert test szerint megszült téged, \* természetfeletti módon, \* hogy megszabadíts minket minden tévelytől \* és a pusztító romlástól.

#### ***Fényének:***

Áraszd ki rám világosságodat, Krisztus Isten, s világosítsd meg szívemet apostolaidnak közbenjárása által, s üdvözíts engem, Uram!

***Dicséreti zsoltárok, olvasott doxológia, „Teljesítsük…” ekténia, majd pedig:***

Előverses sztihirák:

**3. hang.**

NEKEM, BŰNÖSNEK RENDELTED, Uram, **a** megtérést, \* mert mérhetetlen **ir**galmaddal \* méltatlanságom ellenére üdvö**zí**teni akarsz. \* Azért eléd borulok **és** így kérlek: \* A böjt folyamán térítsd **meg** lelkemet, \* mert nálad ke**res**tem védelmet, \*’ e**gyet**len Nagyirgalmú! *(2x)*

CSILLAGOK MÓDJÁRA sugározzátok be **a** világot \* halálotok után is, **szent** vértanúk, \* kik a jó har**cot** megvívtátok. \* Azért ti már bátran kérhe**ti**tek Krisztust, \*’ hogy üdvözít**se** a mi lelkünket.

***Dicsőség… most és.***

ISTEN**SZÜ**LŐ SZŰZ, \* pártfogója minden hozzád **kö**nyörgőnek, \* te általad **van** bizodalmunk, \* s veled büsz**kél**kedünk, \* és benned van min**den** reményünk. \* I**mádd** szülöttedet \*’ a te mél**tat**lan szolgáidért!

„Jó az Urat dicsérni…”, Háromszorszenttől a „Mi Atyánkig…”, majd tropár, 8. hang.

DICSŐSÉGED **TEMP**LOMÁBAN ÁLLVA \* azt gondoljuk, **a** mennyben vagyunk. \* Istenszülő, **menny**nek kapuja, \*’ nyisd meg nekünk ir**gal**mad ajtaját!

***Uram, irgalmazz 40-szer, Dicsőség… most és… Ki a keruboknál…*** *Az Úr nevében adj áldást, atya!* ***Befejezés, mint a böjti vecsernyén, majd*** *e****lbocsátó.***